 Yuusuf Maxed Siyaad Indho-Cadde oo dhawaan sheegay in uu yahay Guddoomiyaha Ururka Xisbu Islaam garabkii hore heshiiska ula galay DFKMG ayaa maanta Nov 24, 2010 shir jaraaid ku qabtay magaalada Muqdisho, waxa uuna daboolka ka qaaday in uu gebi ahaanba uu ciidamadiisii kala baxay Dowladda Federaalka KMG isla markaana aagagii ay ciidamadiisii ku jireen wixii haatan ka dambeeya ay faaruqinayaan, waxa uuna u soo jeediyey Dowladda KMG in halkaasi ay gaysato ciidamo maadaama ay halis kaga imaan karto kooxaha ka soo horjeeda. 